**TKBF/K-770/2021**

MINŐSÉGBIZTOSÍTÁSI JELENTÉS

2020-2021. TANÉV

TKBF

2021

Tartalom

[Általános adatok 3](#_Toc87017999)

[A 2020-2021. tanév főbb jellegzetességei a minőségbiztosítás szempontjából 3](#_Toc87018000)

[A minőségirányítás előző évben (2019-2020) meghatározott kiemelt feladatai és teljesülésük 4](#_Toc87018001)

[A Minőségirányítási Bizottság formális ülései (emlékeztetők) 4](#_Toc87018002)

[A Szenátus mint minden oktatót magában foglaló legfőbb tanácskozó és döntéshozó szerv minőségbiztosítást érintő határozatai: 4](#_Toc87018003)

[Felmérések 6](#_Toc87018004)

[A 2020-2021. tanévre felvett hallgatók gólyafelmérése, és a felmérés értékelése 6](#_Toc87018005)

[Reflexiók az előző évi gólyafelmérés megállapításaira 6](#_Toc87018006)

[Reflexiók a gólyafelmérésre 6](#_Toc87018007)

[A 2020-2021. tanévben végzett hallgatók végzős felmérése, és a felmérés értékelése 7](#_Toc87018008)

[Reflexiók az előző évi végzős felmérés megállapításaira 7](#_Toc87018009)

[Reflexiók a végzős felmérésre 7](#_Toc87018010)

[A 2020-2021. tanévben a 2. évfolyam első szemeszterében beiratkozott hallgatók középfelmérése, és a felmérés értékelése 8](#_Toc87018011)

[Reflexiók az előző középfelmérés megállapításaira 8](#_Toc87018012)

[Reflexiók a középfelmérésre 8](#_Toc87018013)

[Diplomás Pályakövetési Rendszer (DPR) elemzése (A 2009/10-es tanévétől 2017/18-as tanévéig bezárólag abszolutóriumot végzett hallgatók adatai alapján) 8](#_Toc87018014)

[Reflexiók a DPR elemzéshez 8](#_Toc87018015)

[A 2020-2021. tanév őszi szemeszterére vonatkozó OMHV, és a felmérés értékelése 9](#_Toc87018016)

[Reflexiók az őszi OMHV felméréshez (a 2019-2020. félévi elemzés tükrében) 9](#_Toc87018017)

[A 2020-2021. tanév tavaszi szemeszterére vonatkozó OMHV, és a felmérés értékelése 9](#_Toc87018018)

[Reflexiók a tavaszi OMHV felméréshez 10](#_Toc87018019)

[A 2019-2020. tanév tavaszi szemeszterében az online oktatás kapcsán felmerülő oktatásszervezési tapasztalatok és elképzelések felmérése a felvételizni szándékozók körében 10](#_Toc87018020)

[Egyéb, a minőségbiztosítással összefüggő események, dokumentumok. 11](#_Toc87018021)

[Hallgatói fórum 11](#_Toc87018022)

[A Rektor összefoglalója két éves rektori munkájáról 11](#_Toc87018023)

[Tudományos tevékenység a 2020-as évben. 11](#_Toc87018024)

# Általános adatok

## A 2020-2021. tanév főbb jellegzetességei a minőségbiztosítás szempontjából

* A Főiskola sikeresen átesett a 4. körös akkreditáción. A MAB 2020/02/V/7 számú határozatában a Főiskolát 2025. február 21-ig akkreditálta, így a 2020-2021. tanév stabil háttérrel zajlott le. Kiemelkedő feladat volt az új tanterv elindítása (illetve a régi kifuttatása). A járványhelyzet viszont továbbra is nehezségeket okozott, viszont új tapasztalatokat, új gyakorlatokat is kreált, amelyek alapján majd 2021-2022. tanévben indulhat újabb, az oktatás fejlesztését érintő tervezési szakasz.
* A 2018-2019. tanévben elhatározott, és szabályzatban rögzített minőségbiztosítási gyakorlatok tovább folytatódtak, felmérések és a felmérésekhez elemzések készültek, melyek immár (időbeli) folyamatukban tudnak feltárni minőségbiztosítással összefüggő jelenségeket. A Főiskola döntéshozó testületei továbbra is figyelembe veszik a Jelentésekben foglaltakat. A teljesült vizsgálati folyamatok (mindegyik a korábbi év hasonló vizsgálataira alapulva, azokkal összevetésben):
  + A 2020-2021. tanévre felvett hallgatók **gólyafelmérése**, és a felmérés értékelése
  + A 2020-2021. tanévben végzett hallgatók **végzős** **felmérése**, és a felmérés értékelése
  + A 2020-2021. tanévben a 2. évfolyam első szemeszterében beiratkozott hallgatók **középfelmérése**, és a felmérés értékelése
  + **Diplomás Pályakövetési Rendszer** (DPR) elemzése (A 2009/10-es tanévétől 2017/18-as tanévéig bezárólag abszolutóriumot végzett hallgatók adatai alapján)
  + A 2020-2021. tanév őszi szemeszterére vonatkozó **OMHV**, és a felmérés értékelése
  + A 2020-2021. tanév tavaszi szemeszterére vonatkozó **OMHV**, és a felmérés
  + Hallgatói fórum (2021.02.10.)
  + Felvételi kérdőív (2021.04.22.)
* A tanévet meghatározták a járványügyi intézkedések. A tanév kezdete előtt döntés született (9/2020 rektori utasítás) az online pótfelvételiről és beiratkozásról, elkészült a Járványügyi Intézkedési Terv. 2020 november 11-től a jelenléti súlypontú hibrid oktatásból megtörtént a teljes távolléti, online oktatásra való átállás (12/220 rektori utasítás). A Főiskola a 2020-2021. tanév tavaszi félévét teljesen online módon bonyolította le (2/2021 rektori utasítás). Ily módon a tanév háromnegyede online formában zajlott le. A Főiskola a maga részéről megteremtette az online oktatás feltételeit. A személyes jelenlétet feltételező oktatási formáknak (szemináriumok, de főleg a gyakorlatok) ez komoly nehézséget okozott, de hallgatói visszajelzések alapján a keretek adta lehetőséget a Főiskola és a hallgatóság is kihasználta, a félévek rendben lezajlottak, a kurzusok megtartásra kerültek, a vizsgaidőszakok lebonyolódtak. Viszont a Főiskola közössége komoly veszteségként élte meg a személyes jelenlét hiányát, különösen az elsős évfolyam, ahol nem volt elég idő a közösség megformálódására. Az online oktatási forma nem egyformán érintette kedvezőtlenül a szakmai színvonalat, bizonyos tárgyak online formában is jól működtek (kislétszámú szemináriumok, előadások), más tárgyaknak innoválniuk kellett (meditációs- és mozgás gyakorlatok). Az online oktatásra átállásnak viszont pozitív következményei is lettek: a képzés jövőbeli kiterjesztésének elképzelései számos online elemet tartalmaznak, ehhez előgyakorlatként is felfogható.
* A minőségbiztosítási rendszer az online működést ebben a tanévben speciálisan nem vizsgálta, az előző tanév tavaszi online félévében végrehajtott felmérések eredményeit ebben az évben is alkalmazta az online oktatás megszervezésében. A Főiskola a minőségbiztosítási rendszer szempontjából az online helyzetet ideiglenesnek tekintette, a már működő vizsgálati folyamatokat pedig megfelelőnek és elégségesnek ítélte arra a célra, hogy az oktatás színvonaláról érdemi visszajelzést nyújtson.
* A tanév során elkészült az új *Intézményfejlesztési Terv* (lásd a beágyazott pdf-filet, rákattintva megnyitható), amely kidolgozta a fejlesztések irányát, meghatározta a célokat, valamint akkreditációnak és az ESG standardoknak megfelelő minőségi irányelveket. A Szenátus mint a Főiskola legfőbb döntéshozó szerve, amelyben szavazati joggal rendelkeznek az oktatók, az alkalmazottak képviselői és a hallgatók képviselői, jóváhagyott több nagyobb volumenű oktatási fejlesztési elképzelést (lásd alább a határozatoknál). Elindult tehát a Mánfa telephelyű kihelyezett képzés beindításának előkészítése, a (magyar és/vagy angol nyelvű) távoktatási képzés előzetes szakmai vizsgálata, illetve elkészült az EFOP pályázat keretében létrehozott BÉTA képzés tanterve. Ezen fejlesztésekhez szükséges szakmai munka a 2021-2022 tanév feladata lesz.
* A tanév során a főiskolai szabályzatok 2019-ben bevezetett ciklikus minőségbiztosítási felülvizsgálata folytatódott, melyből kiemelendő a Tanulmányi és Vizsgaszabályzat teljes revíziója (2020.12.03.).

## A minőségirányítás előző évben (2019-2020) meghatározott kiemelt feladatai és teljesülésük

* Gólyafelmérés elvégzése és összehasonlító kiértékelése
* Végzős felmérés elvégzése és összehasonlító kiértékelése
* Középfelmérés készítse és összehasonlító kiértékelése
* Diplomás Pályakövetési Rendszer – felmérés és összehasonlító kiértékelés
* OMHV felmérések és összehasonlító kiértékelésük

Az előzőekben ismertetett adatok alapján megállapítható, hogy az előző évben meghatározott kiemelt feladatok teljesültek. Az eredmények részletes ismertetése alább olvasható, illetve a mellékletekben található.

## A Minőségirányítási Bizottság formális ülései (emlékeztetők)



## A Szenátus mint minden oktatót magában foglaló legfőbb tanácskozó és döntéshozó szerv minőségbiztosítást érintő határozatai:

* 19/2020. (07.02.) A Szenátus – egyhangúan, 22 igen szavazattal, tartózkodás és ellenszavazat nélkül – úgy határoz, hogy a Főiskola a 2020/2021. tanév tekintetében távoktatási munkarendben képzést nem indít, a pótfelvételin távoktatási munkarendben képzést nem hirdet meg, és egyelőre ilyen képzés indítására vonatkozó engedély kérelmet sem nyújt be.
* 20/2020. (07.02.) A Szenátus – egyhangúan, 22 igen szavazattal, tartózkodás és ellenszavazat nélkül – egyetért, hogy a 2020/21-es tanév alapvetően jelenléti képzés keretében, de távolléti és távoktatási elemek kísérleti alkalmazásával kerüljön megszervezésre összhangban az oktatásszervezési felmérés eredményeinek a hallgatók és a tanárok egyetértésével történt kiértékelésével.
* 21/2020. (07.02.) A Szenátus – egyhangúan, 22 igen szavazattal, tartózkodás és ellenszavazat nélkül – kezdeményezi, hogy a Mánfa Buddhista Oktatási, Kulturális és Elvonulási Központ oktatási telephelyként történő engedélyeztetésének előzetes infrastrukturális, adminisztrációs és jogi folyamatait a Fenntartó a Főiskola vezetőségével együttműködésben elindítsa.
* 34/2020. (12.03.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a Tanulmányi és Vizsgaszabályzatnak a szabályzatfejlesztési ciklus keretében történő módosítását. A 2020. december 3-i egységes szerkezetű, a Hallgatói Önkormányzat Hallgatói Képviselete egyetértésével és a fenntartó jóváhagyásával elfogadott, Tanulmányi és Vizsgaszabályzat 2020. a szenátusi jegyzőkönyv 1. sz. mellékletét képezi.
* 36/2020. (12.03.) A Szenátus – egyhangúan, 24 igen szavazattal, tartózkodás és ellenszavazat nélkül – tudomásul veszi az EFOP 3.4.3-16-2016-0024. számú pályázat eredeti 4. mérföldkövéről szóló beszámolót, amely a szenátusi jegyzőkönyv 3. sz. mellékletét képezi és egyidejűleg hozzájárul a pályázatnak a 344. számú változásjegyzék szerint módosult Pályázati Felhívás elvárásainak megfelelő átdolgozásához.
* 37/2020. (12.03.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a Főiskola 2019/2020. tanévi Minőségbiztosítási Jelentését, amely a szenátusi jegyzőkönyv 4. sz. mellékletét képezi.
* 38/2020. (12.03.) A Szenátus – egyhangúan, 23 igen szavazattal, tartózkodás és ellenszavazat nélkül – tudomásul veszi a 2020/2021. tanév tavaszi félév kurzus meghirdetési tervének korrekciójáról szóló tájékoztatást, amely dokumentum a szenátusi jegyzőkönyv 5. sz. mellékletét képezi.
* 1/2021. (04.01.) A Szenátus – egyhangúan, 24 igen szavazattal, tartózkodás és ellenszavazat nélkül – elfogadja a Főiskola 2021-2024. évi Intézményfejlesztési Tervét (IFT), melyet a fenntartó előzetesen jóváhagyott. Az IFT a szenátusi jegyzőkönyv 1. sz. mellékletét képezi.
* 3/2021. (04.01.) A Szenátus – egyhangúan, 24 igen szavazattal, tartózkodás és ellenszavazat nélkül – tudomásul veszi a Főiskolai Tanács 2021. március 1-jei, a 2021. évi felvételi eljárással kapcsolatos - a szenátus által átruházott hatáskörben meghozott [FÁISZ 6.2.2.3.1. d) pont] – döntéseit és a 2022. évi felvételivel kapcsolatos állásfoglalásait, melyek a szenátusi jegyzőkönyv 3. sz. mellékletét képezik.
* 5/2021. (05.27.) A Szenátus – egyhangúan, 23 igen szavazattal, tartózkodás és ellenszavazat nélkül – tudomásul veszi a 2020. évi költségvetési terv végrehajtásáról és a főiskolai munkáról szóló rektori éves beszámolót. A költségvetési terv és tény adatsor a szenátusi jegyzőkönyv 2. számú mellékletét képezi.
* 6/2021. (05.27.) A Szenátus – egyhangúan, 22 igen szavazattal, tartózkodás és ellenszavazat nélkül – tudomásul veszi az EFOP 3.4.3-16-2016-0024. számú pályázat módosítását, amely a szenátusi jegyzőkönyv 3. számú mellékletét képezi.
* 7/2021. (05.27.) A Szenátus – egyhangúan, 23 igen szavazattal, tartózkodás és ellenszavazat nélkül – tudomásul veszi a Főiskola Alapító Okiratának – az új mánfai telephely létesítése céljából történő – módosítását. A 2021. május 27-i egységes szerkezetű Alapító Okirat a szenátusi jegyzőkönyv 4. számú mellékletét képezi. Felhatalmazza a rektort, hogy kezdeményezze az Oktatási Hivatalnál a szükséges mindazon eljárásokat amelyek az Alapító Okirat módosítás nyilvántartásba vételéhez, illetőleg a működési engedély módosításhoz szükséges.
* 8/2021. (05.27.) A Szenátus – egyhangúan, 23 igen szavazattal, tartózkodás és ellenszavazat nélkül – elfogadja a Főiskola Szervezeti és Működési Szabályzatának a 7304 Mánfa, Fábián Béla u. 87. szám alatti telephely létesítése és a Mánfai Oktatási Intézet létrehozása céljából történő módosítását, amely a szenátusi jegyzőkönyv 5. számú mellékletét képezi. Felhatalmazza a rektort, hogy kezdeményezze az Oktatási Hivatalnál mindazon eljárásokat, amelyek a Mánfai Oktatási Intézet nyilvántartásba vételéhez, illetőleg a kapcsolatos működési engedély-módosításhoz szükséges.
* 10/2021. (05.27.) A Szenátus – egyhangúan, 22 igen szavazattal, tartózkodás és ellenszavazat nélkül – elhatározza 2022/2023. tanév őszi félével kezdődően a buddhista tanító alapképzés esti munkarendben történő indítását a mánfai telephelyen. A képzésért felelős szervezeti egység a Mánfai Oktatási Intézet, a képzésért felelős szervezeti egység vezetője a Mánfai Oktatási Intézet vezetője, szakfelelős a buddhista tanító alapképzés szakfelelőse. Felkéri a rektort, az intézetvezetőt és a szakfelelőst, hogy a szakindítási kérelmet dolgozzák ki és az Oktatási Hivatalhoz nyújtsák be.
* 11/2021. (05.27.) A Szenátus – egyhangúan, 23 igen szavazattal, tartózkodás és ellenszavazat nélkül – azt az elvi döntést hozza, hogy a rektor vezetésével 2021. június 30-ig szülessenek előkészületek, tervek a távoktatás indításának előkészítése céljából.
* 12/2021. (05.27.) A Szenátus – egyhangúan, 23 igen szavazattal, tartózkodás és ellenszavazat nélkül – elfogadja a Tanulmányi és Vizsgaszabályzatnak az e-index felmenő rendszerben, 2021/2022. tanév őszi félévében történő bevezetése céljából történő Módosítását, amely a szenátusi jegyzőkönyv 6. számú mellékletét képezi.
* 17/2021. (07.08.) A Szenátus – egyhangúan, 22 igen szavazattal, tartózkodás és ellenszavazat nélkül – elfogadja a buddhista szemléletű életmód tanácsadó asszisztens felsőoktatási szakképzés (BÉTA) szakindítási szakmai beadványát és annak részeként a felsőoktatási szakképzés szakmai programját, tantervét. Egyetért, hogy a szenátusi jegyzőkönyv 2. sz. mellékletét képező beadvány az Oktatási Hivatalhoz benyújtásra kerüljön, mely azt a Magyar Felsőoktatási Akkreditációs Bizottság részére továbbítja a felsőoktatási szakképzés indításának szakértői véleményezése céljából.
* 18/2021. (07.08.) A Szenátus – egyhangúan, 23 igen szavazattal, tartózkodás és ellenszavazat nélkül – elhatározza a buddhista szemléletű életmód tanácsadó asszisztens felsőoktatási szakképzés (BÉTA) nappali munkarendben történő indítását, 2022/2023. tanév őszi félévével kezdődően, a székhelyen. A képzésért felelős szervezeti egység a Tan Kapuja Oktatási Intézet; a képzésért felelős szervezeti egység vezetője az oktatási rektorhelyettes; szakfelelős a felsőoktatási szakképzés szakfelelőse. Felkéri a rektort, az oktatási rektorhelyettest és a szakfelelőst, hogy a felsőoktatási szakképzés szakindítási kérelmet az Oktatási Hivatalhoz nyújtsák be.
* 21/2021. (07.08.) A Szenátus – egyhangúan, 22 igen szavazattal, 1 tartózkodással, ellenszavazat nélkül – elfogadja a buddhista tanító alapképzés képzési programjában megjelölt, főiskolai alkalmazásban már nem álló tantárgyfelelősök pótlását, a szenátusi jegyzőkönyv 5. számú mellékletét képező táblázatban megjelölt új tantárgyfelelősökkel.
* 22/2021. (07.08.) A Szenátus – egyhangúan, 23 igen szavazattal, tartózkodás és ellenszavazat nélkül – általános jelleggel engedélyezi, hogy a Hallgatói Önkormányzat évente, a tanévkezdést megelőző harminc napon belül a Főiskola hivatalos nevének használatával gólyatábort szervezzen, ha az adott évi gólyatábor felelős szervezője személyének bejelentését, programját, költségvetési tervét, valamint jogszerű megtartása egyéb feltételei előzetes igazolását a rektor előzetesen jóváhagyja és azon főiskolai oktató folyamatos jelenléte mindvégig biztosított. A Szenátus az adott évi gólyatábor engedélyezésével kapcsolatos, az SzMSz 3.2.5.1 pontjában írt hatáskörét ezért a rektorra delegálja, azzal a kötelezettséggel, hogy amennyiben a Szenátus ezeket érintő döntést hoz, attól a rektor nem jogosult eltérni mindaddig, amíg a Szenátus az eltérést előzetesen, külön jóvá nem hagyja.

# Felmérések

## A 2020-2021. tanévre felvett hallgatók gólyafelmérése, és a felmérés értékelése

A kérdőív elkészítését, a felmérés lebonyolítását és a kiértékelést Dr. Gyarmati Andrea végezte. A kérdőív kérdéseit és struktúráját a szakértő vezetése mellett a MIB tagjai informális és formális üléseken készítették elő és fogadták el. A kérdőív ugyanaz, mint a 2019-2020 tanévben.

A gólyafelmérés **kérdéssora**, amely 2020. szeptemberben került kiküldésre a szakértő által anonim internetes szavazóprogrammal (GoogleForm) az érintett hallgatóknak, az adatvédelmi előírásoknak megfelelő módon. (A Word dokumentumba beágyazott pdf-file, rákattintva megnyitható.)



A gólyafelmérés **kiértékelése** Dr. Gyarmati Andrea által. (A Word dokumentumba beágyazott pdf-file, rákattintva megnyitható.)

### Reflexiók az előző évi gólyafelmérés megállapításaira

* Az előző évi 59 százalékos kitöltési arány 70%-ra emelkedett (100 főből 70 kitöltő), ami nagyon jó arány. A kérdőív szociológiai jellegű, ezért igyekszik olyan adatokat gyűjteni, amelyek demográfiailag is értelmezhetőek.
* Az angol nyelvi képzés fejlesztésére továbbra is szükség van (a 2020-as tanterv már ennek a szellemében készült); viszont az előző évihez képest nőtt az angol nyelvvizsgával rendelkezők száma (20-ról 27%).
* A nappali képzésen a nők aránya erősen lecsökkent, ez minden bizonnyal nem tendencia.
* A felsőfokú végzettséggel rendelkezők száma csökkent (17%-11%). Ez vizsgálandó.
* A nappali képzésre jelentkezők arányát sikerült növelni (16%-20%).
* A Főiskola internetes megjelenése erősödött (18-22%).
* A mentorrendszer iránt igény mutatkozik, ezt sikerült hangsúlyosabban megmutatni az előző évhez képest (10%-os javulás).
* A közösségi élet volumenét továbbra is növelni kell, ebben nem volt előrelépés (a járványhelyzet miatt érthető módon).

### Reflexiók a gólyafelmérésre

* A 19-28 éves korcsoport aránya 5%-kal nőtt, ezzel párhuzamosan az 50+ korcsoporté csökkent (igaz, nem túl nagyok a különbségek). Összefüggések nem ismertek.
* Lakhely szerint csökkent a községben élők aránya. Ez az új képzések (Mánfa, távoktatás) hatására a jövőben változhat.
* Nincs változás az intézményválasztási szokásokban: ismerős, barát ajánlja a legtöbb jelentkezőnek, az önfejlesztés a legfőbb motiváció továbbra is, elvárások, szemléletmód hasonló, mint az előző évben.
* A jelenleg is aktív munkavállalók aránya 83%-ról 63%-ra csökkent. Ez összefügghet a járványhelyzettel.
* A civil szférában többen szeretnének majd elhelyezkedni. Ez felvetheti újabb képzésformák indításának igényét (pl. szociális képzés).
* A buddhizmushoz való viszonyt a szemléletmód és a gyakorlat iránti érdeklődés határozza meg, ami a gyakorlati jellegű képzés jogosságát igazolja.

## A 2020-2021. tanévben végzett hallgatók végzős felmérése, és a felmérés értékelése

A kérdőív elkészítését, a felmérés lebonyolítását és a kiértékelést Dr. Gyarmati Andrea végezte. A kérdőív kérdéseit és struktúráját a szakértő vezetése mellett a MIB tagjai informális és formális üléseken készítették elő és fogadták el.

A végzős felmérés **kérdéssora**, amely 2019. szeptemberben került kiküldésre a szakértő által anonim internetes szavazóprogrammal (GoogleForm) az érintett hallgatóknak, az adatvédelmi előírásoknak megfelelő módon. (A Word dokumentumba beágyazott pdf-file, rákattintva megnyitható.)



A végzős felmérés **kiértékelése** Dr. Gyarmati Andrea által. (A Word dokumentumba beágyazott pdf-file, rákattintva megnyitható.)

### Reflexiók az előző évi végzős felmérés megállapításaira

* Az 54 százalékos kitöltési arányt sikerült egy kicsit növelni (57%). A kérdőív szociológiai jellegű, ezért igyekszik olyan adatokat gyűjteni, amelyek demográfiailag is értelmezhetőek.
* Tovább vizsgálandó annak az oka, miért húzódik el időben a diplomaszerzés (az egy éven túli 7%-ról 14%-ra nőtt). Egyik fontos tényező a nyelvvizsga hiánya (amelyet viszont központi intézkedés a vírushelyzetre tekintettel felfüggesztett).
* A tanulmányok során elsajátítottak fontossága alapján (9. kérdés) egy évvel korábban az rajzolódott ki, hogy az általános buddhista műveltség és az ehhez kapcsolódó gyakorlati (meditációs, önismereti) kézségek megszerzését érzik sikeresnek a hallgatók. A mostani felmérésben a nehéz élethelyzet kezelése lett a fő szempont.
* A digitális kompetenciák fejlesztésére továbbra is nagyobb hangsúlyt kell fektetni Ezt az online oktatásra történő ideiglenes átállás nyilván erősíti, de ha az online oktatási formák egy része megmarad, akkor szükség lesz a képességek tudatos fejlesztésére.
* Az angol nyelvi készségek fejlesztésére vonatkozólag továbbra is ellentmondásos a hallgatói válasz (nem tartják fontosnak, nem is fejlődtek benne, viszont szükség van rá). A Főiskolának tudatosabban kell a területet fejlesztenie.
* Az előző évben meglepően sokan (52%) szerették volna MA szinten folytatni a tanulmányait, ebben az évben ez 28%-ra csökkent. Vizsgálandó.
* Az osztályozási gyakorlattal a végzettek még elégedettek voltak (3.2 a 4-ből – 3,6)
* A tanulmányi adminisztráció és a TO megítélése javult (2,6–2,9).

### Reflexiók a végzős felmérésre

* 2019-ben a nemek aránya: 56% férfi, 44% nő, 2020-ban 33% férfi, 67% nő. A női-férfi arány eltolódása esetén szükséges csak a kérdés részletesebb vizsgálata.
* 2019-ben végzettek 34%-a kezdte meg a tanulmányait érettségivel, a 2020-asok 43%-a. Ez a magasabb végzettséggel rendelkezők arányának csökkenését jelezheti, ha a tendencia marad.
* Készségek: 2019-ben a legfontosabb: a buddhista műveltség, türelem/megértés, szellemi orientáció; 2020-ban: nehéz élethelyzet kezelése, türelem/megértés, összeszedettség. Azaz a gyakorlati irányába történő eltolódás látszik.
* Konkrét készségek körében 2019-ban inkább a lexikális tudás, 2020-ban az önismeretre törekvés, közjó szolgálata jelent meg. Ez összhangban van az előző szemponttal, azaz itt tendencia látszik.
* Segítség a tanulmányi előmenetelhez: 2019-ben a TO a 4. helyen szerepelt, 2020-ban már a 2. helyen, 2019-ben leginkább a könyvtár szolgáltatásaival, legkevésbé a TO-val voltak elégedettek, 2020-ban szintén a könyvtár az első, az utolsó viszont az IT mentorálás (hiánya). A Főiskola erőfeszítései a TO és a könyvtár működése érdekében sikeresek voltak.
* A szöveges értékelések jól megmutatták az online oktatás egyszerre jelentkező előnyeit és hátrányait. Az oktatásfejlesztésben érdemes volna figyelemmel lenni arra, hogy olyan formák jöjjenek létre, amelyek az adott képzési forma előnyeire alapulnak.

## A 2020-2021. tanévben a 2. évfolyam első szemeszterében beiratkozott hallgatók középfelmérése, és a felmérés értékelése

A kérdőív elkészítését, a felmérés lebonyolítását és a kiértékelést Dr. Gyarmati Andrea végezte. A kérdőív kérdéseit és struktúráját a szakértő vezetése mellett a MIB tagjai informális és formális üléseken készítették elő és fogadták el. A felmérés a járványidőszakban zajlott online oktatás alatt, a felhívásban külön kérés volt a hallgatók felé, hogy válaszaikat a *normál oktatásra* vonatkozólag adják meg, azaz korábbi tapasztalataik alapján a vírushelyzettől elvonatkoztatva. A hallgatók a szöveges részben fejthették ki az online oktatásra vonatkozó észrevételeiket.



A középfelmérés **kérdéssora** (2021 februárban) a szakértő által anonim internetes szavazóprogrammal (GoogleForm) az érintett hallgatók számára közzé lett téve, az adatvédelmi előírásoknak megfelelő módon. A kérdőív azonos az előző évivel. (A Word dokumentumba beágyazott pdf-file, rákattintva megnyitható.)



A középfelmérés **kiértékelése** Dr. Gyarmati Andrea által. (A Word dokumentumba beágyazott pdf-file, rákattintva megnyitható.)

### Reflexiók az előző középfelmérés megállapításaira

* Az 51 százalékos kitöltési arány (41 válasz) másfél százalékkal rosszabbodott.
* A felmérés számos eleme majd az évek összehasonlításában lesz értelmezhető.
* Az MA képzésre jelentkezni szándékozók száma nőtt (16–25). Viszont továbbra is vizsgálni kell, hova tűnik a szándék a hátralévő szemeszterek során.
* A főiskolai szolgáltatásokkal való magas elégedettségi számok megmaradtak, a Hallgatói Önkormányzat működését viszont erősíteni szükséges, bár valami javulás itt is érzékelhető.
* A szöveges válaszok egyéniek, időnként ellentmondók, de ez természetes.
* A szöveges válaszok kiértékelése alapján a gyakorlati tárgyak nagyobb hangsúlya ebben az évben is megjelenik (az online térbe kényszerítettség ennek nagyon nem kedvez). A hallgatók továbbra sem zárkóznak el az online oktatástól, ami mindenképpen fontos információ a további tervezés szempontjából.

### Reflexiók a középfelmérésre

* A szöveges megjegyzésekben több felvetés olvasható, amelyek az oktatás tartalmi és formai diverzifikációja felé mutatnak (többszintű gyakorlatok, hibrid rendszer, harcművészet, külső oktatók).
* A gólyafelméréshez hasonlóan nőtt a majdan a civil szférában munkalehetőséget keresők aránya.

## Diplomás Pályakövetési Rendszer (DPR) elemzése (A 2009/10-es tanévétől 2017/18-as tanévéig bezárólag abszolutóriumot végzett hallgatók adatai alapján)

Az elemzést Dr. Gyarmati Andrea készítette a FIR (Felsőoktatási Információs Rendszer) és a különböző ágazati adminisztratív rendszerek (NAV, Magyar Államkincstár, NEAK, PM stb.) anonimizált adatainak összekapcsolásával létrehozott, és az Oktatási Hivatal által a Főiskola részére hivatalosan megküldött kimutatás alapján. Az elemzés szempontjait a szakértő vezetése mellett a MIB tagjai informális és formális üléseken készítették elő és fogadták el az előző tanévben. (A Word dokumentumba beágyazott pdf-file, rákattintva megnyitható.)

### Reflexiók a DPR elemzéshez

* Az esti képzésen végzettek munkaerőpiaci és kereseti helyzete továbbra is jó, viszont nem egyenletes (a hitéleti képzésen végzettekhez képest).
* A végzett nappalisok körében extrém magas (átlag 33%- estiseknél az átlag 25%) volt azok aránya, akik nem jelennek meg semelyik állami ágazati rendszerben, azaz semmit nem lehet róluk tudni. A jelenség oka nem világos, vizsgálni kell. Ebben a vizsgálatban ez normalizálódni látszik.
* A nappali képzés munkaerőpiaci vonatkozásai kedvezőtlenebbek az esti képzésénél. Ebben a vizsgálatban ez is normalizálódni látszik.
* Dr. Gyarmati Andrea összegzése: az átlagbér értékek eltérnek az országos átlagoktól; a legutóbbi 2 évfolyamon már szinte minden területen a közeledés figyelhető meg, az átlagok közelítenek a hitéleti bm átlagokhoz; a NEET fiatalok aránya még így is magas; a legutóbbi 2 vizsgált évben a TKBF-en végzettek közül senki nem volt álláskereső, a foglalkoztatotti arány 60-70%-os.

## A 2020-2021. tanév őszi szemeszterére vonatkozó OMHV, és a felmérés értékelése

A kérdőív a 2020-2021. tanév őszi félévének vizsgaidőszakában volt elérhető a Neptun Unipoll felületén. A kérdőív minimális változtatásokkal azonos a 2019-2020 őszi félév kérdőívével. Az adatokat Győri Péter nyerte ki és strukturálta, a kimutatásokat és az elemzést Körtvélyesi Tibor végezte.

Az OMHV felmérés **kérdéssora**. (A Word dokumentumba beágyazott pdf-file, rákattintva megnyitható.)

A OMHV felmérés **kiértékelése.** (A Word dokumentumba beágyazott pdf-file, rákattintva megnyitható.).

### Reflexiók az őszi OMHV felméréshez (a 2019-2020. félévi elemzés tükrében)

* A 2019-2020 őszi (Gyarmat Andrea készítette) OMHV elemzés más jellegű adatsort produkált, mint a korábbiak és a mostani. Az elemzés ebben a szemeszterben alkalmazott módszere tartalmában követi az előző őszi felmérését, adatai összehasonlíthatóak a 2019-2020 őszivel, de mellőzi a hallgatói adatokat igénylő szempontokat (az anonimitás megőrzésének céljából). A korábbi elemzés megállapításai ebben az elemzésben is kimutathatóak. Ebben az elemzésben bizonyos részletek jobban megfigyelhetőek.
* Az előző kimutatáshoz hasonlóan ebben is az adatok kevéssé szórnak, alacsony a törzsanyagi oktatás jegyzetellátottsága és az interaktivitás elégtelen volta. A munkaerőpiaci kompetenciák esetén is kicsi a szórás (de ez szinte minden tételre igaz), a digitális kompetenciák szerepelnek most is a leggyengébben. Az önismereti kompetenciák esetén a VB specializáció rosszabb szereplése szintén látható. Az angol nyelvi készségek fejlesztésének hiánya ebben a kérdőívből is kiderül. Az oktatók értékelésének adatai átlagokat tükröznek, az oktatók számára az egyes kurzusokon nyújtott teljesítmény ez alapján továbbra sem követhető, viszont valamiféle általános kép kirajzolódik. Az oktatók és a tárgyak értékelésének korrelációját ez a vizsgálat nem mérte, azonban most is elmondható, hogy a korábbi évek statisztikáinak megfelelően a kitöltők egy része különbségtétel nélküli értékeléseket ad (ugyanolyan értékelést tesz minden ponthoz).
* Az OMHV minőségbiztosítási célból kért fogyasztói visszajelzés, és garanciális okból önkéntes és anonim, a keletkezett adatokat pedig a Főiskola pedig kizárólag alkalmazotti adatokként jogosult kezelni [Nftv. 3. melléklet I/A. 1. d)], az OMHV kérdőívet kitöltő hallgatókkal nem köthetők össze. Ezek a feltételek az előző évi OMHV értékelésénél teljesültek. A jelen OMHV felmérés során a kérdéssor felülvizsgálatra került, hogy növekedjen az anonimitás iránti bizalom (kikerültek a hallgatói alapadatok). De nem csökkent a kérdéssor volumene. Vissza lett állítva a szöveges értékelés lehetősége. A cél, hogy az egyes oktatók, illetve a munkacsoportok, tárgyfelelősök képet kapjanak az egyes tárgyak oktatásának színvonaláról, konkrét problémáiról, ebben a kérdőívben is ugyanolyan módon valósulhatott meg, mint ez előzben. Továbbá sem elég vonzó a kérdőív felülete. Továbbra is csökkenteni kellene a tárgyértékelések kitöltésében megjelenő rutinszövegek és rutinműveletek számát, nagyobb szabadságot kellene biztosítani a hallgatók számára, hogy az értékeléseikben mely kérdésekre helyeznek nagyobb hangsúlyt.

## A 2020-2021. tanév tavaszi szemeszterére vonatkozó OMHV, és a felmérés értékelése

A kérdőív a 2020-2021. tanév tavaszi félévének vizsgaidőszakában volt elérhető a Neptun Unipoll felületén. A kérdőív azonos a 2020-2021 őszi félév kérdőívével. Az adatokat Győri Péter nyerte ki és strukturálta, a kimutatásokat és az elemzést Körtvélyesi Tibor végezte.

Az OMHV felmérés **kérdéssora**. (A Word dokumentumba beágyazott pdf-file, rákattintva megnyitható.)

A OMHV felmérés **kiértékelése.** (A Word dokumentumba beágyazott pdf-file, rákattintva megnyitható.).

### Reflexiók a tavaszi OMHV felméréshez

* A kimutatás összehasonlítható elemzést ad a 2019-2020 őszi (Gyarmat Andrea készítette), valamint a 2020-2021őszi OMHV elemzés (lásd fentebb) viszonylatában.
* A kitöltési hajlandóság a vizsgált időszakban erősen csökkent.
* Továbbra is igaz, hogy a tavaszi szemeszterekben az ősziekhez képest a kitöltési hajlandóság erősen csökken.
* Továbbra is az látszik, hogy az eleve pozitív tapasztalatú hallgatók körében nagyobb a kitöltési hajlandóság. (Kisebb az igény a józan kritikára.)
* Noha az értékelés széleskörű differenciálást nyújt, a hallgatók ezzel nem élnek, szinte csak a legmagasabb értékeléseket adják. Ily módon az adatok szórása csekély, az adatokból érvényes következtetéseket csak nagy óvatossággal lehet levonni.
* A szöveges értékelésekben is kiemelkedő a pozitív vélemény súlya, a problémák így nem derülhetnek ki. (Az egyes tárgyakhoz írt vélemények azonban az oktatók számára így is nagyon fontos visszajelzésnek minősülnek, ezek általánosítása azonban nem lehetséges.)
* Az oktató teljesítmények sorrendje és változása hektikus, az adatok kicsi szórása miatt.
* A kompetenciák ebben a formában történő vizsgálata nem tekinthető hatékonynak. Mivel túlságosan formális és redundáns, minden bizonnyal gyengíti a kitöltési hajlandóságot, illetve a kitöltés komolyságát is gyengíti. A különféle kompetencia-kötegek (munkaerőpiaci, stb.) vizsgálatának érdemlegessége vitatható, másrészt az átlagok átlagaival való számolás túlságosan absztrakt, nem világos, hogy milyen valós összefüggést mutat a vizsgálandó kérdéssel.
* Összességében az gyanítható, hogy az OMHV a jelenlegi formájában nem szervesült és nem szervesülhet a Főiskola oktatási rendszerében (nem vált egyedi, jó, stabil, illeszkedő gyakorlattá). A formális kérdőíves forma, a kitöltőktől elvárt túl sok idő és figyelem, a kérdésfeltevés módja, a modern online világhoz képest teljesen elavult megjelenési forma, a motiváltság hiánya, elfáradás – ezek együtt mind csökkentik a kitöltési hajlandóságot. Ráadásul intézményünkben buddhista szempontok is felmerülhetnek (a nem-ítélkezés mint buddhista erény). A keletkezett adatok érdemi haszna emiatt korlátozott. Viszont ez nem specifikusan főiskolai probléma, hanem a felsőoktatás egészére jellemző.
* A több félévre kiterjedő, összehasonlítható adatok birtokában javasolható, hogy amennyiben az OMHV ezzel a kérdéssorral valósul meg, vissza érdemes térni a Gyarmati Andrea által végzett elemzési módszerhez (némi módosítással, szempontváltoztatással), ami az excell-file statisztikai programmal történő egyszerűbb, hatékonyabb és hasonló eredményekkel járó adatfeldolgozását jelenti. A keletkezett adatmennyiség jelenlegi kézi feldolgozásába fektetett energia ugyanis nincs arányban az eredménnyel. Avagy érdemes volna egy sokkal rövidebb kérdéssor, amit kézi módszerrel, vagy egyszerűbb rutinokkal is fel lehet dolgozni. Avagy új alapokra kellene helyezni az OMHV-t, amihez azonban nincsenek meg sem a felsőoktatási rutinok, sem szakmai és emberi kapacitások.
* Fontos lenne szeme előtt tartani, hogy az OMHV fő célja nem statisztika, hanem az egyes tárgyak esetén az adott oktató számára való visszajelzés (amit munkacsoporti-tanszékvezetői szinten is figyelembe lehet venni).

## A 2019-2020. tanév tavaszi szemeszterében az online oktatás kapcsán felmerülő oktatásszervezési tapasztalatok és elképzelések felmérése a felvételizni szándékozók körében

Az anonim kérdőív (lezárulása: 2021.04.22.) elsősorban a felvételi előkészítő kurzus hallgatói számára készült. (A Word dokumentumba beágyazott pdf-file, rákattintva megnyitható.)

Három kérdést tartalmazott:

1. Tervezed-e, hogy felvételizel a Buddhista Főiskola alapszakára (BA)?
2. Amennyiben tervezed vagy gondolkodsz rajta, melyik képzési formát részesítenéd előnyben (amennyiben indul olyan)?
3. Amennyiben az online, távoktatási túlsúlyú oktatást részesíted előnyben, mi ennek az oka? (Több válasz is bejelölhető.)

203 kitöltő tervezte felvételét a Főiskolára. A 2021-2022. tanévre ténylegesen jelentkezettek magas száma ezt visszaigazolta. Az eredmények azt mutatták, hogy jelentős az igény távoktatásra, főleg utazási szempontok miatt A szöveges válaszokból azonban arra lehet következtetni, hogy a válaszadók egy része valójában nem volt tisztában a távoktatás jellegzetességeivel, online oktatásra gondoltak, nem az egyéni tanuláson alapuló személytelen oktatási formára.

Jelentős részben e kérdőív eredménye alapján kezdődött meg az új oktatási formák tervezése.

# Egyéb, a minőségbiztosítással összefüggő események, dokumentumok.

## Hallgatói fórum

Az előző tanévhez hasonlóan (online) hallgatói fórumot hirdetett meg a Főiskola vezetése (2021.02.08.). A fórumról készült emlékeztető tartalmazza a fórum tematikáját és a hozzászólásokat. A szöveg érzékelteti az online oktatás nehézségeit, a Főiskola erőfeszítéseit ezek enyhítésére.

## A Rektor összefoglalója két éves rektori munkájáról

Karsai Gábor rektor levele az oktatókhoz, 2020 április 27-én. Az e-mail tárgya: „HK-választások előtt: összefoglaló ez elmúlt 2 év főiskolai munkájáról”.

Az összefoglaló számos, a minőségbiztosítást is érintő eredményt mutat fel. Külön kitér a minőségbiztosítás fejlesztésére:

* Minőségbiztosítási reform, a Minőségirányítási Bizottság bővítése, stratégiai testületté fejlesztése, működésének reformja (SzMSz-módosítás keretében, Minőségpolitika és Minőségbiztosítási Szabályzat módosítása, az ún. ESG 2015 sztenderdek beépítése, 2019 februártól).
* Főiskolai szabályzatok ciklikus fejlesztése (2019-től).
* A Főiskola minőségbiztosítási ciklusainak beindítása és működésben tartása (2019-től).
* A Főiskola éves minőségbiztosítási jelentéseinek közzététele a főiskolai honlapon, folyamatos frissítéssel (2019-től).
* 2019 és 2020 szeptemberében ún. “Gólyafelmérés” (az új 1. éves hallgatók körében), ill. ún. “Végzős felmérés” (frissen végzett hallgatók között), 2020 és 2021 februárjában ún. „Középfelmérés” (3. féléves tanulmányok után után) lebonyolítása.
* Oktatói Munka Hallgatói Véleményezése (OMHV) megújítása és lebonyolítása (2020 és 2021 február).

## Tudományos tevékenység a 2020-as évben.

A tudományos tevékenységre vonatkozó adatokat *A Tan Kapuja Buddhista Főiskola 2020. évi költségvetési beszámoló* III.1. fejezete (39–47. oldal) tartalmazza. Alább a 2019-es évvel összehasonlításban a főbb adatok. A tudományos tevékenység volumene kicsit csökkent (58/54) változatlan, ezen belül a tudományos publikációk aránya (36/24) csökkent, az ismeretterjesztőké nőtt (24/15)-

|  |  |  |  |  |
| --- | --- | --- | --- | --- |
| Tudományos publikációk | | | | |
|  | magyar nyelvű | | idegen nyelvű (angol, szanszkrit, páli, …) | |
|  | 2020 | 1919 | 2020 | 1919 |
| könyv | **3** |  |  |  |
| könyvrészlet | **14** | 13 | **2** | 6 |
| jegyzet | **2** |  |  |  |
| folyóiratcikk | **2** | 11 | **1** | 1 |
| PhD disszertáció | **1** | 1 |  |  |
| könyvfordítás | **1** |  |  |  |
| könyvismertető/recenzió | **-** |  |  | 2 |

|  |  |  |  |
| --- | --- | --- | --- |
| Részvétel tudományos konferenciákon | | | |
| magyar | | nemzetközi | |
| 2020 | 2019 | 2020 | 2019 |
| 1 | 2 |  |  |

|  |  |  |  |  |
| --- | --- | --- | --- | --- |
| Ismeretterjesztő publikációk és előadások | | | | |
|  | magyar nyelvű | | idegen nyelvű  (angol, szanszkrit, páli) | |
|  | 2020 | 2019 | 2020 | 2019 |
| folyóirat cikk | **12** | 12 |  |  |
| online cikk |  |  | **1** |  |
| előadás (élő és online) | **9** | 3 | **2** |  |

|  |  |  |  |  |
| --- | --- | --- | --- | --- |
| Művészeti publikációk és előadások | | | | |
|  | magyar nyelvű | | idegen nyelvű  (angol, szanszkrit, páli) | |
|  | 2020 | 2019 | 2020 | 2019 |
| folyóirat cikk | **1** | 2 |  |  |

|  |  |  |
| --- | --- | --- |
| Oktatókkénti összesítés | | |
|  | 2020 | 2019 |
| Dr. Balikó György | **1** |  |
| Cser Zoltán | **5** | 4 |
| Dobosy Antal | **11** | 6 |
| Dr. Farkas Attila Márton | **3** | 1 |
| Farkas Pál Dr. | **3** | 1 |
| Fórizs László | **1** | 6 |
| Földiné Irtl Melinda | **4** | 2 |
| Győri Péter (óraadó) | **2** | 1 |
| Dr. Hidas Gergely | **2** |  |
| Dr. Kakas Beáta |  |  |
| Karsai Gábor | **1** | 1 |
| Dr. Kékesi Balázs (óraadó) | **2** |  |
| Dr. Kenéz László | **3** | 4 |
| Komár Lajos | **1** | 7 |
| Dr. Körtvélyesi Tibor |  | 2 |
| Dr. Kuzder Rita | **1** | 1 |
| Mireisz László (óraadó) | **3** | 4 |
| dr. Németh Norbert, PhD (MCU) |  |  |
| dr. univ. Porosz Tibor |  | 2 |
| Dr. Schreiner Dénes | **3** | 7 |
| Szathmári Botond | **3** | 7 |
| Takács László | **2** |  |
| Tóth Zsuzsanna (óraadó) | **2** | 1 |
| **Összesen** | **52** | 58 |

2021. november 3.

Dr. Körtvélyesi Tibor